Падкалекцыя шапавальных прыладаў ахоплівае ўсе рэгіёны Беларусі. Асноўная іх частка адпавядае рэгіёнам Паазер’я, Цэнтральнай Беларусі, Падняпроўя. У фондах музея захоўваецца поўны камплект інструментаў шапавала з вёскі Цецькаўшчына Брагінскага раёна Гомельскай вобласці: каток, качулка, правідла, кліны, капылы... Цікавасць прадстаўляюць ночвы з валюшкамі, што выкарыстоўваліся для інтэнсіўнага валяння мокрых нарыхтовак будучых валёнак.